ประกาศสำนักบริหารงานคณะกรรมการส่งเสริมการศึกษาเอกชนประกาศสำนักบริหารงานคณะกรรมการส่งเสริมการศึกษาเอกชนเรื่องหลักเกณฑ์การอุดหนุนสิ่งอำนวยความสะดวก สื่อ บริการและความช่วยเหลืออื่นใดทางการศึกษาของนักเรียนพิการในโรงเรียนเอกชน[๑] อาศัยอำนาจตามกฎกระทรวงกำหนดหลักเกณฑ์และวิธีการให้คนพิการได้รับสิ่งอำนวยความสะดวก สื่อ บริการและความช่วยเหลืออื่นใดทางการศึกษา พ.ศ. ๒๕๔๕เพื่อให้คนพิการมีสิทธิขอรับเงินอุดหนุนเพื่อรับหรือซื้อสิ่งอำนวยความสะดวก สื่อบริการและความช่วยเหลืออื่นใดทางการศึกษา และให้การเบิกจ่ายเงินอุดหนุนดังกล่าวเป็นไปด้วยความเรียบร้อย คล่องตัว มีประสิทธิภาพและเอื้อประโยชน์ต่อคนพิการประกอบความในข้อ ๑๑ของระเบียบคณะกรรมการพิจารณาให้คนพิการได้รับสิทธิช่วยเหลือทางการศึกษาว่าด้วยการขอรับเงินอุดหนุนเพื่อรับหรือซื้อสิ่งอำนวยความสะดวก สื่อ บริการและความช่วยเหลืออื่นใดทางการศึกษา พ.ศ. ๒๕๔๖ คำสั่งกระทรวงศึกษาการ ที่ สศ๒๔๗/๒๕๔๖ ลงวันที่ ๗ มีนาคม ๒๕๔๖ เรื่องแต่งตั้งคณะกรรมการพิจารณาให้คนพิการได้รับสิทธิช่วยเหลือทางการศึกษาคำสั่งกระทรวงศึกษาธิการ ที่ สศ ๖๓๓/๒๕๔๖ ลงวันที่ ๑๙ มิถุนายน ๒๕๔๖ เรื่องแต่งตั้งคณะอนุกรรมการพิจารณาให้คนพิการได้รับสิทธิช่วยเหลือทางการศึกษาและประกาศคณะกรรมการพิจารณาให้คนพิการได้รับสิทธิช่วยเหลือทางการศึกษา ลงวันที่ ๔สิงหาคม ๒๕๔๘ เรื่องกำหนดหลักเกณฑ์และวิธีการการรับรองบุคคลของสถานศึกษาว่าเป็นคนพิการ พ.ศ. ๒๕๔๘สำนักบริหารงานคณะกรรมการส่งเสริมการศึกษาเอกชน จึงออกประกาศหลักเกณฑ์ การอุดหนุนสื่อบริการ และความช่วยเหลืออื่นใดทางการศึกษาของนักเรียนพิการในโรงเรียนเอกชน ดังนี้ข้อ ๑ประกาศนี้เรียกว่า ประกาศสำนักบริหารงานคณะกรรมการส่งเสริมการศึกษาเอกชนเรื่อง หลักเกณฑ์การอุดหนุนสิ่งอำนวยความสะดวก สื่อ บริการและความช่วยเหลืออื่นใดทางการศึกษาของนักเรียนพิการในโรงเรียนเอกชนข้อ ๒ประกาศนี้ใช้บังคับตั้งแต่ปีการศึกษา ๒๕๕๐ เป็นต้นไปข้อ ๓ในประกาศนี้สำนักงานหมายความว่าสำนักบริหารงานคณะกรรมการส่งเสริมการศึกษาเอกชนตามพระราชบัญญัติระเบียบบริหารราชการกระทรวงศึกษาธิการพ.ศ. ๒๕๔๖โรงเรียนหมายความว่า โรงเรียนเอกชนตามพระราชบัญญัติโรงเรียนเอกชน พ.ศ. ๒๕๒๕ที่จัดการศึกษาในระบบโรงเรียนตามหลักสูตรของกระทรวงศึกษาธิการที่รับคนพิการเข้าเรียนหรือเรียนร่วมศูนย์การศึกษาพิเศษหมายความว่า ศูนย์การศึกษาพิเศษประจำจังหวัด ศูนย์การศึกษาเขตการศึกษา ๑ - ๑๒ และศูนย์การศึกษาพิเศษส่วนกลางนักเรียนพิการหมายความว่านักเรียนที่มีความผิดปกติหรือบกพร่องทางร่างกายทางสติปัญญาหรือทางจิตใจตามประเภทและหลักเกณฑ์ที่กำหนดในกระทรวงสาธารณสุข ออกตามความในมาตรา ๔ และมาตรา ๒๐แห่งพระราชบัญญัติการฟื้นฟูสมรรถภาพคนพิการ พ.ศ. ๒๕๓๔ และได้ลงทะเบียนเป็นนักเรียนในโรงเรียนคณะอนุกรรมการหมายความว่า คณะอนุกรรมการพิจารณาให้คนพิการได้รับสิทธิช่วยเหลือทางการศึกษาข้อ ๔โรงเรียนที่มีสิทธิได้รับการอุดหนุนสิ่งอำนวยความสะดวก สื่อบริการและความช่วยเหลืออื่นใดทางการศึกษา ต้องมีลักษณะดังนี้๔.๑โรงเรียนที่จัดการศึกษาในระบบตามหลักสูตรกระทรวงศึกษาธิการระดับก่อนประถมศึกษาประถมศึกษา มัธยมศึกษาตอนต้น มัธยมศึกษาตอนปลายระดับใดระดับหนึ่งหรือหลายระดับรวมกัน๔.๒โรงเรียนที่จัดการศึกษาในระบบตามหลักสูตรกระทรวงศึกษาธิการระดับประกาศนียบัตรวิชาชีพของกระทรวงศึกษาธิการหรือหลักสูตรที่ได้รับอนุญาตจากกระทรวงศึกษาธิการเทียบเท่าหลักสูตรประกาศนียบัตรวิชาชีพ๔.๓โรงเรียนตามมาตรา ๑๕ (๑) ที่เป็นโรงเรียนเอกชนการกุศล๔.๔โรงเรียนตามมาตรา ๑๕ (๑)ที่เปิดสอนวิชาศาสนาอิสลามควบคู่วิชาสามัญที่มีมูลนิธิหรือมัสยิดเป็นผู้รับใบอนุญาต๔.๕โรงเรียนตามมาตรา ๑๕ (๓)ข้อ ๕นักเรียนที่มีสิทธิได้รับการอุดหนุน ต้องมีคุณสมบัติดังนี้๕.๑เป็นนักเรียนพิการที่ลงทะเบียนเป็นนักเรียนในชั้นเรียนที่โรงเรียนมีสิทธิได้รับการอุดหนุนโดยถูกต้องและตามที่ระบุไว้ในใบอนุญาต๕.๒เป็นนักเรียนที่ได้รับเงินอุดหนุนค่าใช้จ่ายรายหัวประเภทนักเรียนพิการมีสมุดประจำตัวคนพิการหรือเอกสารรับรองความพิการของแพทย์จากสถานพยาบาลของทางราชการและมีแผนการศึกษาเฉพาะบุคคล (IEP) และมีความต้องการจำเป็นพิเศษทางการศึกษาตามที่กำหนดไว้ในแผนการศึกษาเฉพาะบุคคล (IEP)ข้อ ๖การให้การอุดหนุนสิ่งอำนวยความสะดวก สื่อบริการและความช่วยเหลืออื่นใดทางการศึกษา ขึ้นอยู่กับคณะอนุกรรมการมีอำนาจในการพิจารณาอนุมัติข้อ ๗จำนวนเงินอุดหนุนที่ให้ผู้รับบริการเพื่อรับหรือซื้อสิ่งอำนวยความสะดวกสื่อ บริการ และความช่วยเหลืออื่นใดทางการศึกษา แต่ละรายมีวงเงินไม่เกิน ๒,๐๐๐ บาทต่อปีเว้นแต่คณะกรรมการพิจารณาให้คนพิการได้รับสิทธิช่วยเหลือทางการศึกษาจะพิจารณาเป็นอย่างอื่นเสนอให้สำนักงานพิจารณาเป็นราย ๆ ไปข้อ ๘นักเรียนพิการหรือผู้ปกครองของนักเรียนพิการในโรงเรียนที่ประสงค์จะขอรับการอุดหนุนให้ขอรับแบบคำขอรับอุดหนุนจากโรงเรียนและจัดทำคำขอรับการอุดหนุนพร้อมส่งเอกสารแผนการศึกษาเฉพาะบุคคล (IEP)และเอกสารอื่นตามที่ศูนย์การศึกษาพิเศษกำหนดยื่นต่อโรงเรียนที่นักเรียนพิการเรียนอยู่ โดยยื่นขอได้ปีการศึกษาละ ๑ ครั้งภายในวันที่ ๑๐ มิถุนายน สำหรับภาคเรียนที่ ๑ หรือวันที่ ๑๐ พฤศจิกายนสำหรับภาคเรียนที่ ๒ข้อ ๙ให้โรงเรียนตรวจสอบความถูกต้องของเอกสาร หลักฐาน พร้อมลงนามรับรองในแบบคำขอแล้วรวบรวมส่งศูนย์การศึกษาพิเศษที่รับผิดชอบในเขตที่โรงเรียนตั้งอยู่ตามเอกสารแนบท้ายประกาศนี้พิจารณาดำเนินการเสนอคณะอนุกรรมการ ปีการศึกษาละ ๑ ครั้ง ภายในวันที่ ๒๐มิถุนายนสำหรับภาคเรียนที่ ๑ หรือภายในวันที่ ๒๐ พฤศจิกายน สำหรับภาคเรียนที่ ๒ข้อ ๑๐เมื่อคณะอนุกรรมการอนุมัติให้นักเรียนพิการในโรงเรียนได้รับสิทธิหรือซื้อสิ่งอำนวยความสะดวก สื่อบริการและช่วยเหลืออื่นใดทางการศึกษาแล้ว ให้ศูนย์การศึกษาพิเศษแจ้งผลการพิจารณาจำนวนคูปองและรายชื่อนักเรียนพิการให้ศูนย์การศึกษาพิเศษที่โรงเรียนสังกัดเพื่อแจ้งให้โรงเรียนและนักเรียนพิการได้รับการช่วยเหลือทราบต่อไปข้อ ๑๑ให้ศูนย์การศึกษาพิเศษแจ้งยอดจำนวนคูปองของนักเรียนในโรงเรียนที่ได้รับอนุมัติและงบประมาณที่ต้องเบิกจ่ายให้ศูนย์การศึกษาพิเศษที่โรงเรียนสังกัดพร้อมทั้งแจ้งยอดงบประมาณที่จะต้องเบิกจ่ายในจังหวัดต่าง ๆไปยังสำนักงานเพื่อดำเนินการโอนเงินไปตั้งจ่ายข้อ ๑๒ให้ศูนย์การศึกษาพิเศษเปิดบัญชีกับธนาคารกรุงไทย จำกัดประเภทออมทรัพย์ชื่อบัญชี เงินอุดหนุน คูปอง ศูนย์การศึกษาพิเศษ เบิกแทนสำนักงานเพื่อรับโอนเงินอุดหนุนตามข้อ ๑๑ข้อ ๑๓ให้ศูนย์การศึกษาพิเศษที่ได้รับโอนเงินเข้าบัญชีจัดทำใบสำคัญรับเงินอุดหนุนตามจำนวนที่ได้รับส่งให้สำนักงานเป็นหลักฐานภายใน ๑๕วันนับจากวันที่ได้รับแจ้งการโอนเงินเข้าบัญชีข้อ ๑๔เมื่อผู้ขอได้รับคูปองแล้ว ให้นำคูปองไปรับหรือซื้อสิ่งอำนวยความสะดวก สื่อบริการและความช่วยเหลืออื่นใดทางการศึกษา กับผู้ให้บริการหรือหน่วยบริการ(ระยะเวลาของการใช้คูปองจะถูกกำหนดไว้ในคูปอง) โดยสามารถสอบถามรายละเอียดได้จากศูนย์การศึกษาพิเศษที่ได้รับคูปองพร้อมทั้งแจ้งประสิทธิภาพและคุณภาพของการบริการจากการใช้คูปองแก่โรงเรียนได้รับทราบข้อมูลข้อ ๑๕โรงเรียนจัดทำหนังสือตอบรับคูปองและรายงานการจ่ายคูปองไปยังศูนย์การศึกษาพิเศษเพื่อติดตามประเมินประสิทธิภาพและคุณภาพการได้รับหรือซื้อสิ่งอำนวยความสะดวกสื่อ บริการ และความช่วยเหลืออื่นใดทางการศึกษาโดยการใช้คูปองจากคนพิการ/ผู้ปกครองนักเรียนพิการในโรงเรียนข้อ ๑๖การเบิกจ่ายเงินให้กับหน่วยบริการให้ศูนย์การศึกษาพิเศษเป็นผู้เบิกจ่ายเงินให้กับหน่วยบริการโดยใช้วิธีการปฏิบัติตามที่ศูนย์การศึกษาพิเศษดำเนินการให้คนพิการ/ผู้ปกครองในสถานศึกษาสังกัดสำนักงานคณะกรรมการการศึกษาขั้นพื้นฐานโดยอนุโลมตามรายชื่อแนบท้ายประกาศนี้ข้อ ๑๗ค่าธรรมเนียมการโอนเงินที่ธนาคารเรียกเก็บให้เป็นภาระของหน่วยบริการโดยศูนย์การศึกษาพิเศษจะหักจากจำนวนเงินที่หน่วยบริการจะได้รับเมื่อศูนย์การศึกษาพิเศษจ่ายคูปองได้โอนเงินค่าให้บริการแล้วให้แจ้งสำนักงานทราบข้อ ๑๘สำหรับในปีการศึกษา ๒๕๕๐ให้โรงเรียนยื่นคำขอต่อศูนย์การศึกษาพิเศษภายในวันที่ ๓๐ กันยายน ๒๕๕๐และให้ศูนย์การศึกษาพิเศษแจ้งยอดงบประมาณที่จะต้องเบิกจ่ายในจังหวัดต่าง ๆไปยังสำนักงานภายใน วันที่ ๑๕ ตุลาคม ๒๕๕๐และให้เริ่มจ่ายคูปองให้นักเรียนพิการตั้งแต่วันที่ ๑ พฤศจิกายน ๒๕๕๐ประกาศ ณ วันที่ ๒๓สิงหาคม พ.ศ. ๒๕๕๐สำรวม พฤกษ์เสถียรผู้อำนวยการสำนักบริหารงานคณะกรรมการส่งเสริมการศึกษาเอกชนปฏิบัติหน้าที่เลขาธิการคณะกรรมการการศึกษาเอกชน[เอกสารแนบท้าย]๑.รายชื่อศูนย์การศึกษาพิเศษเขตการศึกษาที่รับผิดชอบดูแลจังหวัดต่าง ๆ(เอกสาร ๑)๒. รายชื่อศูนย์การศึกษาพิเศษเขตการศึกษา(เอกสาร ๒)๓. รายชื่อศูนย์การศึกษาพิเศษประจำจังหวัด(เอกสาร ๓)(ดูข้อมูลจากภาพกฎหมาย)ปริยานุช/ผู้จัดทำ๒๒ พฤษภาคม ๒๕๕๑ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒วิมล/ปรับปรุง๑๖ พฤษภาคม ๒๕๕๙[๑]ราชกิจจานุเบกษา เล่ม ๑๒๕/ตอนพิเศษ ๘๐ ง/หน้า ๒๗/๑๒ พฤษภาคม ๒๕๕๑